晨早入到德福, 先到星巴克醫下五臟廟. 要左一個野莓鬆餅同大cappuccino. 可能時間尚早, 人流稀少, 店員較清閒, 所以親自送上咖啡同加熱後o既食物. 野莓鬆餅o既牛油味無藍莓鬆餅咁重, 味道較清新, 係個人o係starbucks其中一個幾喜愛o既一個口味. 店員沖咖啡o既手勢都唔錯, 杯cappuccino都唔錯.食完後慣左順手執埋檯面, 將垃圾丟o係垃圾筒, 店員即刻唔該前唔該後, 非常有禮!o係一間窩心o既cafe食完一個令人滿意o既早餐, 成個人當堂醒晨晒!